ಕೊರಿಯಾದ ವ್ಲಾಗರ್‌ ಜೊತೆ ಅಸಭ್ಯ ವರ್ತನೆ – ಬೀದರ್‌ ವ್ಯಕ್ತಿ ಅರೆಸ್ಟ್‌

ಬೀದರ್ : ದಕ್ಷಿಣ ಕೊರಿಯಾದ ಮಹಿಳಾ ವ್ಲಾಗರ್‌ (South Korean Vlogger) ಜೊತೆ ಅಸಭ್ಯ ವರ್ತನೆ ತೋರಿದ ಬೀದರ್‌ (Bidar) ಮೂಲದ ವ್ಯಕ್ತಿಯನ್ನು ಮಹಾರಾಷ್ಟ್ರದ ಪುಣೆಯಲ್ಲಿ ಬಂಧಿಸಲಾಗಿದೆ.

ವ್ಲಾಗರ್‌ ಕೆಲ್ಲಿ ಅವರು ಪುಣೆಯ ಪಿಂಪ್ರಿ-ಚಿಂಚ್‌ವಾಡ್ ಪ್ರದೇಶಕ್ಕೆ ಬಂದು ಎಳನೀರಿನ ಬಗ್ಗೆ ವಿಡಿಯೋ ಶೂಟ್ ಮಾಡುತ್ತಿದ್ದರು. ಈ ವೇಳೆ ಬೀದರ್ ಮೂಲದ ಭರತ್ ಉಂಚಾಲೆ ಎಂಬಾತ ಅಸಭ್ಯ ವರ್ತನೆ ತೋರಿ ಹೆಗಲ ಮೇಲೆ ಕೈ ಹಾಕಿದ್ದಾನೆ.

ಕೆಲ್ಲಿ ಆ ಸ್ಥಳದಿಂದ ತೆರಳಿದ ಕೆಲ್ಲಿ ವ್ಯಕ್ತಿಯ ಅಸಭ್ಯ ವರ್ತನೆಯಿಂದ ನಾನು ಇಲ್ಲಿಂದ ಓಡಬೇಕು ಎಂದು ವಿಡಿಯೋದಲ್ಲಿ ಹೇಳಿದ್ದಾರೆ.

ಈ ವಿಡಿಯೋ ಸಾಮಾಜಿಕ ಜಾಲತಾಣದಲ್ಲಿ ವೈರಲ್‌ ಆಗುತ್ತಿದ್ದಂತೆ ಪುಣೆಯಲ್ಲಿ ಪ್ರಕರಣ ದಾಖಲಾಗಿ ಪೊಲೀಸರು‌ ಭರತ್ ಉಂಚಾಲೆಯನ್ನು ಬಂಧಿಸಿದ್ದಾರೆ.